Palju tuleb Maril ja Katil tegelda klientide harimisega. Näiteks, miks on professionaalne  foto parem argipäevasest digifotost või mida tähendab autoriõigus ning mis on autoritöö. Suurt rõhku panevad nad piltide viimistlemisele ja raamimisele.    "Fotosessiooni tulemuseks võib olla vaid üksik portree, mis on prinditud lõuendile. Fotograaf on see, kes oma oskuste ja visiooniga paneb sinu pildile, nii nagu maalikunstnik maalile," märgib Kati. "Maalikunstnikke väärtustatakse, ei imestata, et küsitakse kõrgemat hinda kui Jyskist ostetud repro puhul, kuna tegemist ei ole masstoodanguga."  Kati leiab, et ka fotograafid vajaksid suuremat tunnustust. "Me oleme ise nii noored, et ei pretendeeri veel presidendi fotograafiks, aga teda fotografeerides ei teeks me temast pilte mitte nn marmortaustal, vaid jäädvustaksime temast kihvti portree," unistab Kati.